РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  23

от заседание на Комисия ”Професионална квалификация, информационни технологии и статистика” на ВСС,
проведено на 02.06.2015 г.

Днес, 02.06.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова - отсъства
	Михаил Кожарев

На заседанието присъстваха експертните сътрудници към комисията: Мая Атанасова - гл. експерт-юрисконсулт в дирекция „Правна”, Петър Светославов - системен администратор І-ва степен, Румяна Тодорова - ст. експерт- статистически анализ и Румен Митев – началник отдел "Статистически анализ и обработка на данни" в дирекция ИТСС при АВСС.

1.ОТНОСНО: Внедряване на система за управление на съдебните дела в съдилищата от съдебен район на Окръжен съд гр. София. 

	След проведеното обсъждане с представител на „Информационно обслужване” – клон Варна на проект на договор и график за внедряване на система за управление на съдебни дела в съдилищата от съдебен район на Окръжен съд гр. София и получено писмено предложение от изпълнителния директор на „Информационно обслужване” АД, относно внедряването на САС „Съдебно деловодство” и като се съобразява с необходимостта от икономично и целесъобразно изразходване на бюджета,

Комисия “Професионална квалификация, информационни технологии и статистика” на ВСС предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

	1. В съдилищата от съдебен район на Окръжен съд гр. София  ДА СЕ ВНЕДРИ система за управление на съдебни дела САС „Съдебно деловодство”. Използването на информационната система СУСД да продължи за неприключили дела и за справки по приключили дела.
	
	2. УКАЗВА на административните ръководители на съдилищата от съдебен район на Окръжен съд гр. София да сключат договори за внедряване и поддръжка, съгласно предложените единични цени в предложенията на изпълнителния директор на „Информационно обслужване” АД от 22.05.2015 г. и 25.02.2015 г. за съответния съд.
	
	3. Внедряването да се извърши по реда на предложения от „Информационно обслужване” АД график, след уточняване между административните ръководители на съдилищата от съдебен район на Окръжен съд гр. София и представители на дружеството.

2.ОТНОСНО: Внедряване на централизирана система за случайно разпределение на делата в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1. УКАЗВА на административните ръководители на съдилищата да създадат необходимата организация за запознаване и подготовка за работа с централизираната система за случайно разпределение на делата.
2. ВЪЗЛАГА на експертите към комисията да подготвят и изпратят писмо до всички съдилища с необходимата информация за изпълнение на решението по т.1.

3.ОТНОСНО: Покана за участие в работна среща за обсъждане на изпратени от ВСС проектни идеи, които могат да бъдат реализирани с финансовата подкрепа на ОПДУ през 2015 г., която ще се проведе на 8 юни 2015 г., в Министерски съвет.

Приложение: Извлечение от протокол № 24/29.05.2015 г. от заседание на комисия „Международна дейност” на ВСС и писмо от Мария Христова – главен експерт в Администрацията на Министерски съвет с приложен първи вариант на мета данните за индикаторите по Приоритетна ос 3 на ОПДУ.

Във връзка с писмото относно участие в работна среща за обсъждане на изпратени от ВСС проектни идеи, които могат да бъдат реализирани с финансовата подкрепа на ОПДУ през 2015 г.,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. ОПРЕДЕЛЯ Елка Атанасова – член на ВСС, за участие в работна среща за обсъждане на изпратени от ВСС проектни идеи, които могат да бъдат реализирани с финансовата подкрепа на ОПДУ през 2015 г., която ще се проведе на 8 юни 2015 г., в Министерски съвет.

3.2. ПРЕДЛАГА на комисиите на ВСС – КБФ, КПА и КАОСНОСВ, които са заявили надграждане на реализирани вече проекти, финансирани от ОПАК за 2015 г. по ОПДУ да определят представители за участие в работната среща.

ПРЕДСЕДАТЕЛ
НА КОМИСИЯТА: 

		РУМЕН ГЕОРГИЕВ

Системен администратор І-ва степен – 
дирекция „ИТСС”
Петър Светославов .......................

Гл. експерт-юрисконсулт - дирекция „Правна”
Мая Атанасова ......................

Сътрудник на комисия:
Светла Кирилова........................